**Oliver Dulić** (rođen 21. 1. 1975. u Beogradu) je srpski političar, hirurg i nekadašnji vaterpolista jugoslavenske nacionalnosti. Član je Demokratske stranke, a od 23.5. 2007. do 25.6. 2008. je služio kao Predsednik Narodne skupštine Republike Srbije. Bio je jedan od vođa studentskih protesta 1996.godine. Odrastao je i živi u Subotici u kojoj je zaposlen na odeljenju *Ortopedske hirurgije i traumatologije* subotičke bolnice, a vlasnik je i firme za promet računarima, računarskom opremom i softverom *„DG kompjuters"*. Od 2008. do 2012. je bio ministar u vladi Mirka Cvetkovića.

Porodica
--------

Oliver je rođen kao treći (od četvorice) sin Ivana i Nade Dulić iz Subotice. Oženjen je Andreom sa kojom nema dece.

Obrazovanje, naučni rad i sportski rad
--------------------------------------

Osnovnu školu je završio u Subotici,a Medicinski fakultet univerziteta u Beogradu je upisao 1993.godine. Studije je okončao 1999.godine sa prosečnom ocenom 8.77,posle čega je upisao postdiplomske studije iz ortopedske hirurgije, a trenutno specijalizira ortopedsku hirurgiju i traumatologiju. Kao autor ili koautor je objavio osam radova iz raznih oblasti hirurgije koji su objavljivani na studentskim kongresima u Berlinu,Kairu i Majamiju i tri rada koja su objavljena na domaćim studentskim kongresima.

Pored Medicinskog fakulteta univerziteta u Beogradu završio je i stručnu školu pri univerzitetu u Oslu na temu *„Internacionalni zdravstveni sistemi"*,a u Subotici je završio osnovnu muzičku školu za tamburu, klavir i gitaru. Od 2006.godine studira master studije na temu *„Evropske integracije i uprava"* fakulteta za ekonomiju,finansije i administraciju koji se nalazi u sklopu univerziteta Singidunum iz Beograda. Tečno govori engleski jezik,a služi se i nemačkim,norveškim i mađarskim jezikom.

Dulić se petnaest godina bavio vaterpolom kao profesionalni igrač u klubovima u državnom rangu takmičenja.

Politička karijera
------------------

Oliver Dulić ulazi u politički život 1996.godine sa Čedomirom Jovanovićem kao jedan od vođa studentskih protesta. Učestvovao je u osnivanju *Studenstke inicijative*(iz koje je kasnije nastao studentski pokret *„Otpor"*) i *Balkanskog foruma*,a dva puta je biran u sastav studentskog parlamenta Unirziteta u Beogradu.

Demokratskoj stranci pristupa 1997.godine,a 1999.godine je posto potpredsednik opštinskog odbora DS za Suboticu. Naredne godine je postao potpredsednik pokrajinskog odbora DS za Vojvodinu i na tom položaju je ostao do februara 2006.godine kada je na kongresu stranke izabran za člana predsedništva i odbora za zdravstvo i spoljnu politiku.

Biran je za poslanika narodne skupštine republike Srbije u tri saziva na izborima:

* 2000.godine
* 2003.godine
* 2007.godine

Bio je kandidat DS za predsednika opštine Subotica, ali ga je pobedio tesnim rezultatom predstavnik saveza vojvođanskih Mađara Geza Kučera.

Vanjske veze
------------

***Oliver Dulić*** na Wikimedijinoj ostavi

* Oliver Dulić na Twitteru
* *„Ko je Oliver Dulić"*(www.politika.co.yu)[*mrtav link*]

| * p
* r
* u
Predsednici Narodne skupštine Republike Srbije |
| --- |
| Slobodan Unković · Aleksandar Bakočević · Zoran Lilić · Zoran Aranđelović · Dragan Tomić · Dragan Maršićanin · Nataša Mićić · Dragan Maršićanin · Predrag Marković · Tomislav Nikolić · Oliver Dulić · Slavica Đukić Dejanović | Standarta Predsednika Narodne skupštine Republike Srbije |

| * p
* r
* u
Sastav 11. Vlade Republike Srbije |
| --- |
| od 8. jula 2008. do 27. jula 2012. godine |
| Predsednik | Mirko Cvetković | Republika SrbijaRepublika Srbija |
| Zamenik premijera | Ivica Dačić |
| **Potpredsednici** | Mlađan Dinkić • Božidar Đelić • Jovan Krkobabić |
| **Ministri** | Goran Bogdanović • Nebojša Bradić • Ivica Dačić • Mlađan Dinkić • Saša Dragin • Diana Dragutinović • Oliver Dulić • Božidar Đelić • Vuk Jeremić • Verica Kalanović • Rasim Ljajić • Snežana Malović • Milan Marković • Jasna Matić • Slobodan Milosavljević • Tomica Milosavljević • Milutin Mrkonjić • Žarko Obradović • Snežana Samardžić-Marković • Srđan Srećković • Sulejman Ugljanin • Svetozar Čiplić • Bogoljub Šijaković • Petar Škundrić • Dragan Šutanovac |
| **Generalni sekretar** | Tamara Stojčević |